Liviu Dragnea, prima reacție după revocarea șefei DNA: Am amânat discuția despre suspendarea lui Iohannis, dar nu am închis-o

Liderul PSD, Liviu Dragnea, a declarat luni că odată cu revocarea Laurei Codruța Kovesi de la șefia DNA a dus la amânarea discuției despre suspendarea din funcție a președintelui Klaus Iohannis, dar a atras atenția că această discuție nu a fost închisă.

”Am amânat discuția (despre suspendare – n. red.), dar n-am închis-o”, a declarat Dragnea.

”Am avut discuții în weekend cu Tăriceanu și i-am spus că din punctul de vedere al PSD nu mai avem altă soluție. S-a stat o lună, nu mai puteam aștepta la o încălcare brutală a Constituției”, a adăugat liderul PSD, întrebat despre discuțiile avute cu președintele ALDE despre suspendarea lui Klaus Iohannis.

”Probabil că au intervenit alte presiuni de natură personală, calcule personale ca să o facă. Înseamnă că s-a întâmlat ceva pe parcurs”, a mai spus el chestionat despre motivele care l-au determinat pe șeful statului să o revoce într-un final pe Kovesi de la DNA.

Liviu Dragnea a mai spus că plecarea șefei DNA nu este o victorie pentru nimeni și că acest lucru reprezintă ”doar o măsură mică dintr-un complex de măsuri care trebuie să se întâmple în perioada următoare”.

”Bucuria va fi când această țară se va elibera. Când va fi asta, cine va mai fi în viață atunci, n-am de unde să știu”, a mai punctat Dragnea.